Դավիթ Հարությունյան (քաղաքական գործիչ)

Անվան այլ կիրառումների համար տե՛ս՝ Դավիթ Հարությունյան (այլ կիրառումներ)Դավիթ Էդոնիսի Հարությունյան (մարտի 5, 1963(1963-03-05), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ՀՀ արդարադատության նախկին նախարար։


== Կենսագրություն ==
Դավիթ Հարությունհժյանը ծնվել է 1963 թվականի մարտի 5-ին, Երևանում, գիտնականների ընտանիքում։ 1975 թվականին՝ 12 տարեկան հասակում ավարտել է միջնակարգ դպրոցը և նույն տարին ընդունվել է Երևանի պոլիտեխնիկական ինստիտուտի հաշվողական տեխնիկայի ֆակուլտետ։


== Կրթություն ==
Դավիթ Հարությունյանն իր միջնակարգ կրթությունը 12 տարեկան հասակում ավարտելու փաստը արտառոց չի համարում։ Դա նրա հոր «մշակած յուրահատուկ մանկավարժական համակարգի արդյունք»։ Այդ մեթոդով հետագայում՝ 1989 թվին Դավիթն իր հոր հետ միասին հիմնադրելու էր հեղինակային դպրոց և կյանքի էր կոչելու այդ համակարգը։
Դավիթ Հարությունյանն ունի 3 բարձրագույն կրթություն՝ տեխնիկական, մանկավարժական և իրավաբանական։ Տեխնիկական գիտությունների թեկնածու է։

1975-1980 թթ. - սովորել և ավարտել է Երևանի պոլիտեխնիկական ինստիտուտի հաշվողական տեխնիկայի ֆակուլտետը։
1980-1983 թթ. - Հայկական ԽՍՀ գիտությունների ակադեմիայի հաշվողական կենտրոնի ասպիրանտ։ Տեխնիկական գիտությունների թեկնածու, երկու մենագրութան և 20-ից ավելի գիտական հոդվածների հեղինակ։
1982-1988 թթ. - սովորել և ավարտել է Ռոստովի Մ. Սուսլովի անվան պետական համալսարան իրավաբանական ֆակուլտետը։
1988-1992 թթ. - ուսանել է Երևանի Խաչատուր Աբովյանի անվան պետական մանկավարժական ինստիտուտ հոգեբանության ֆակուլտետում։


== Աշխատանքային գործունեություն ==
1981 թ. - Երևանի էլեկտրաապարատների գործարանի ինժեներ։
1983-1987 թթ. - ՀԽՍՀ ԳԱ հաշվողական կենտրոնի կրտսեր գիտաշխատող։
1987-1989 թթ. - Երևանի թիվ 183 դպրոցի փոխտնօրեն։
1989-1995 թթ. - Երևանի թիվ 198 հեղինակային դպրոցի տնօրեն։


== Քաղաքական գործունեություն ==
1995-1998 թթ. - ՀՀ Ազգային ժողովի 1-ին գումարման պատգամավոր, պետական-իրավական հարցերի մշտական հանձնաժողովի անդամ։
1997 թ. - Երևանի քաղաքապետի գլխավոր խորհրդական։
1997-1998 թթ. - ՀՀ արդարադատության նախարարի առաջին տեղակալ։
1998-2007 թթ. - ՀՀ արդարադատության նախարար։
2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր ՀՀԿ համամասնական ընտրացուցակով։ 2007 թ. հունիսի 7-ին ընտրվել է Ազգային ժողովի պետական-իրավական հարցերի մշտական հանձնաժողովի նախագահ։
2012 թ. մայիսի 6-ին ընտրվել է ՀՀ Ազգային ժողովի 5-րդ գումարման պատգամավոր ՀՀԿ համամասնական ընտրացուցակով։ 2012 թ. մայիսի 31-ին ընտրվել է Ազգային ժողովի պետական-իրավական հարցերի մշտական հանձնաժողովի նախագահ։
2013 թ. սեպտեմբերի 4-ին ՀՀ Նախագահի հրամանագրով նշանակվել է Հայաստանի Հանրապետության Նախագահին առընթեր սահմանադրական բարեփոխումների մասնագիտական հանձնաժողովի անդամ։
2014 թ. ապրիլի 18-ին ՀՀ Նախագահի հրամանագրով նշանակվել է ՀՀ կառավարության աշխատակազմի ղեկավար-նախարար։
ՀՀ Նախագահի 2016 թ. սեպտեմբերի 20-ի հրամանագրով վերանշանակվել է ՀՀ կառավարության աշխատակազմի ղեկավար-նախարար
2017 թ. մայիսի 25-ին ՀՀ Նախագահի հրամանագրով նշանակվել է ՀՀ արդարադատության նախարար
2018 թ. հեղափոխությունից հետո հրաժարական է տվել։ Այժմ փաստաբանական գործունեությամբ է զբաղվում։


== Ընտանիք ==
Դավիթ Հարությունյանն ամուսնացած է, ունի երեք երեխա։


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ (2011)։
Մխիթար Գոշի մեդալ։
ՀՀ Ոստիկանության «Համագործակցության ամրապնդման համար» մեդալ։
ՀՀ Ոստիկանության «Իրավակարգի ամրապնդման համար» մեդալ։
«Հայրենիքին մատուցած ծառայությունների համար» 2-րդ աստիճանի մեդալ (2012)


== Ծանոթագրություններ ==


== Արտաքին հղումներ ==
«Դավիթ Հարությունյան. “Վունդերկինդության” մասին խոսակցությունները ժպիտ են առաջացնում»։ mediamax.am (անգլերեն)։ Վերցված է 2021 թ․ հուլիսի 21